# Grup DiR

Grup DiR és una empresa fundada el 1979 per Ramon Canela i Piqué que gestiona disset gimnasos a Barcelona i Sant Cugat del Vallès. Amb més de 70.000 socis i 400 empleats, DiR és una cadena de gimnasos de Catalunya i una de les més potents d'Espanya.

## Història

El nom inicial de l'empresa era DyR, sigles de "Deporte y Recreación", que posteriorment es canvià a DiR. El primer gimnàs de la cadena, DiR Maragall, es va obrir al barri del Guinardó de Barcelona el 1979, amb el nom de Sport Met ocupant l'antiga fàbrica tèxtil Costa Font. Ramon Canela i Piqué va fundar aquest primer gimnàs perquè al seu barri no hi havia cap equipament on fos possible practicar l'esport individualment. L'any 1983, va obrir el segon club DiR, DiR Castillejos, a l'antiga fàbrica de motos Guzzi de Barcelona.
El 1992 va obrir DiR Gràcia al carrer Gran de Gràcia. L'any 1998 va obrir DiR Diagonal, amb 6.500 metres quadrats i més de 10.000 metres quadrats a l'estiu gràcies a la seva piscina a l'aire lliure. DiR Diagonal ocupa una part dels antics terrenys del que era Piscines i Esports, que van ser totalment reformats. L'any 1999 va obrir DiR Club Hispà, en una part dels terrenys i locals de Club Esportiu Hispano Francès. Després van obrir DiR Campus (1999), DiR Claris (2000) a la Dreta de l'Eixample, DiR Eixample (2001) al passatge Domingo, DiR Tarragona (2001) a l'esquerra de l'Eixample, DiR Sant Cugat (2002), DiR Tres Torres (2003), DiR Avinguda Madrid (2003) a Les Corts, i DiR Claret (2005) a Sagrada Família. Aquell mateix any es va inaugurar la nova piscina de DiR Diagonal amb una coberta retràctil per poder practicar activitats aquàtiques durant tot l'any, amb 2.000 metres quadrats de platja, sis cascades d'aigua, llits d'aigua, injectors de natació contra corrent i hamaques tèrmiques.
L'octubre de 2009, DiR va rehabilitar la coneguda discoteca Up&Down, conservant-ne l'estructura original, per ubicar-hi el centre de fitness DiR Up&Down. El 2010 s'inaugura l'estudi Yoga One al carrer Tuset. El 2010 també s'ha absorbit el centre DiR Seven i el Pilates DiR Studio al passatge Domingo. A principis del 2011 s'ha obert el nou centre DiR Tuset.
Aquest nou DiR Tuset està situat al carrer Tuset i està entre el barri de l'eixample i Sant-Gervasi. Les instal·lacions, l'estica i els serveis que ofereixen mostren que és el DiR més nou de la ciutat. A més, ofereixen serveis a part de Ioga i de Benestar com poden ser tractaments o massatges.

## Premis

* Ramon Canela va ser elegit Emprenedor de l'any 2002 a Catalunya, un guardó atorgat per Ernst & Young i l'IESE.
* El 2004, l'associació esportiva BRAFA, que promociona els valors de l'esport, concedeix el premi "Fair play a directius" a Ramon Canela, per promoure la pràctica de l'esport i col·laborar amb projectes socials i d'investigació.

## Referències

* ↑ Expansion, DiR consigue un préstamo sindicado con el Institut Català de Finances y BBVA
* 1 2 Revista Emprendedores, Grupo DIR se ha convertido en el referente del mercado del ‘fitness' en España
* ↑ El Periodico, 30 d'abril de 2009, L'èxit té ingredients Arxivat 2011-09-25 a Wayback Machine.
* ↑ El Mundo Deportivo, 21 de novembre de 1986 «PDF».
* ↑ Expansion, DiR invertirá tres millones en convertir la antigua discoteca Up & Down en un fitness
* ↑ Cinco Dias, A ritmo de pedales en Dir
* ↑ informativos.net, 24/05/2004, RAMON CANELA, PREMIO FAIR PLAY Arxivat 2013-10-05 a Wayback Machine.

## Bibliografia

* Revista DiR Emotions, revista Vida en forma, revista Fitness DiR, i DiR 25 anys. Barcelona en forma.

## Enllaços externs

* Grup DiR - Lloc web oficial
* Blog DiR